Depo
Depo – statybinių ir apdailos medžiagų, buities prekių prekybos tinklas. Parduotuvių tinklą valdančios 2004 m. įsteigtos bendrovės „Depo DIY“ savininkė – Latvijos bendrovė „DMT Pluss“, o jos pagrindinis akcininkas – Andris Kozlovskis. Pirmoji parduotuvė atidaryta 2005 m. Latvijoje. Šioje šalyje veikia devynios „Depo“ parduotuvės. Pirmoji „Depo“ parduotuvė Lietuvoje duris pirkėjams atvėrė 2016 m. Klaipėdoje, o 2024 m. bendrovė valdo septynias parduotuves Lietuvoje – po dvi Vilniuje ir Kaune, po vieną Klaipėdoje, Šiauliuose ir Panevėžyje. 2020 m. Depo atidarė pirmąją savo parduotuvę Taline, Estijoje.